ผัวหึงฆ่าเมีย มีดไล่แทงดับ
กอดศพแนบอก สยองฆ่าตัวตาม ต่อหน้าลูก2คน,ผัวหึงโหดคว้ามีดปอกผลไม้ไล่แทงเมียรักดับสยองคาบ้านก่อนใช้มีดมรณะเล่มเดียวกันกะซวกปักอกตัวเองตายตามต่อหน้าลูกน้อย 2 คน ที่ต้องกลายเป็นเด็กกำพร้า คาดชนวนเหตุมาจากผัวหึงเมียที่มีอาชีพเป็นหมอดูมักออกไปดูหมอนอกบ้านประจำ ก่อนลงมือมีปากเสียงทะเลาะกันลั่นบ้านก่อนเงียบหายไปกลายเป็นเสียงร้องไห้ของลูกผู้ตายแทน เพื่อนบ้านวิ่งไปดูพบกลายเป็นศพกอดกันตายสยองคาบ้าน,ผัวหึงโหดแทงเมียตายแล้วฆ่าตัวตายตามรายนี้ เปิดเผยเมื่อเวลา 06.30 น. วันที่ 7 ธ.ค. ร.ต.ท.มนตรี รัตนพันธ์ พนักงานสอบสวน สภ.คูคต อ.ลำลูกกา จ.ปทุมธานี รับแจ้งเกิดเหตุฆ่ากันตาย 2 ศพ ในบ้านเลขที่ 502/317 หมู่บ้านฉัตรณรงค์ โครงการ 4 หมู่ 3 ต.คูคต รีบรายงานผู้บังคับบัญชาทราบ ไปสอบสวนที่เกิดเหตุพร้อมชุดสืบสวน แพทย์เวรและเจ้าหน้าที่อาสามูลนิธิร่วมกตัญญู ที่เกิดเหตุเป็นบ้านทาวน์เฮาส์ 2 ชั้น ข้างประตูบ้านชั้นล่างพบศพผู้เสียชีวิตชายหญิง นอนตายจมกองเลือดลักษณะกอดกัน คราบเลือดไหลนองเต็มพื้น โดยมีเด็กชายอายุ 7 ขวบ และเด็กหญิงอายุ 5 ขวบ นั่งร้องไห้อยู่ข้างศพอย่างน่าเวทนา ชาวบ้านและเจ้าหน้าที่ต้องพาออกจากที่เกิดเหตุเพื่อปลอบประโลมใจ ทราบผู้ตายชื่อนายไพบูลย์ พันธ์ชิน อายุ 42 ปี เจ้าของบ้าน มีบาดแผลถูกแทงด้วยมีดปลายแหลมเข้าที่หน้าอก 1 แผล โดยมีดปอกผลไม้ปลายแหลมปักคาอยู่กลางอก อีกศพชื่อนางเพ็ญนภา ขันเงิน อายุ 28 ปี ภรรยาของนายไพบูลย์ มีบาดแผลถูกแทงเข้าที่ใต้ราวนม ขวา 2 แผล ส่วนเด็กชายและเด็กหญิงเป็นลูกของผู้ตายทั้งสอง,สอบปากคำพยานทราบว่า ผู้ตายทั้งสองเช่าบ้านหลังเกิดเหตุอยู่มานานหลายปีแล้ว มีลูกด้วยกัน 2 คน สามีทำงานเป็นช่างไฟฟ้า ส่วนภรรยาเป็นแม่บ้าน และเป็นร่างทรงรับงานดูดวงตามสถานที่ต่างๆ ก่อนเกิดเหตุได้ยินเสียงว่าทั้งสองมีปากเสียงกันดังลั่น สักพักเสียงทะเลาะกันได้เงียบไป แต่กลับมีเสียงเด็กร้องไห้เสียงดังอยู่ในบ้าน เพื่อนบ้านวิ่งไปดูพบว่า สามีภรรยาทั้งคู่นอนกอดกันตายจมกองเลือด โดยมีลูกทั้งสองนั่งร่ำไห้อยู่ข้างศพ เลยแจ้งเจ้าหน้าที่ตำรวจ,จากการสอบถามญาติทราบว่า ที่ผ่านมาทั้งสองมีปากเสียงกันบ่อยครั้ง เนื่องจากสามีหึงหวงภรรยาที่ออกไปเข้าทรงดูหมอนอกบ้านบ่อย กระทั่งช่วงเช้ามืดมีปากเสียงกันรุนแรงจนฝ่ายชายคว้ามีด มาไล่แทงเมียก่อน และจะวิ่งหนีตายออกหน้าบ้าน แต่ไม่ทัน ถูกสามีวิ่งไล่แทงซ้ำจนล้มฟุบ จากนั้น นายไพบูลย์ได้ใช้มีดเล่มเดียวกันจ้วงแทงหน้าอก ตัวเองแล้วฟุบลงนอนกอดร่างเมียรักจนสิ้นใจต่อหน้าลูกทั้งสองคน เบื้องต้นคาดว่าสาเหตุน่าจะเกิดมาจากเรื่องหึงหวง อย่างไรก็ตาม จะได้สอบสวนอย่างละเอียดอีกครั้ง
ผัวหึงโหดคว้ามีดปอกผลไม้ไล่แทงเมียรักดับสยองคาบ้านก่อนใช้มีดมรณะเล่มเดียวกันกะซวกปักอกตัวเองตายตามต่อหน้าลูกน้อย 2 คน ที่ต้องกลายเป็นเด็กกำพร้า คาดชนวนเหตุมาจากผัวหึงเมียที่มีอาชีพเป็นหมอดูมักออกไปดูหมอนอกบ้านประจำ
ข่าวหน้า1,ผัวหึงโหดแทงเมียตาย,ฆ่าตัวตาย,หึงโหด,ผัวหึงโหด,แทงเมีย,ลำลูกกา,สภ.คูคต,ปทุมธานี,ไพบูลย์ พันธ์ชิน,เพ็ญนภา ขันเงิน,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ